laion/Wikipedia-Exotic huggingface dataset:
איתי רייכר

איתי רייכר (נולד ב-10 באוקטובר ב-1977) הוא תסריטאי, מפיק טלוויזיה ופרסומאי ישראלי, זוכה פרס האקדמיה הישראלית לטלוויזיה. רייכר משמש מאז שנת 2007 כתסריטאי מרכזי בתוכנית הסאטירה ארץ נהדרת, וכתב עבור תוכניות טלוויזיה רבות, בהן מסודרים, רד בנד ומועדון לילה. יצר וכתב ביחד עם אילן שפלר את הסדרות אבודים באפריקה ואבודים באסיה ל-Yes Drama. בשנת 2014 יצר וכתב עבור הטלוויזיה החינוכית את "חלם בהלם", עיבוד מודרני לסיפורי הרשל'ה וחכמי חלם. כמו כן כתב רייכר פרסומות רבות, וכן טורי דעה לעיתונים "ישראל היום" ו"טיים אאוט". בשנת 2021 כתב ביחד עם שלומי שבן ויעל רונן את המחזה "Slippery Slope" שעלה בתיאטרון הגורקי בברלין. בוגר לימודי תואר ראשון בפסיכולוגיה והיסטוריה מאוניברסיטת תל אביב, ולימודי תואר שני בחינוך ותעודת הוראה מסמינר הקיבוצים. בנוסף לעיסוקו ככותב עובד גם כמורה בתיכון הגימנסיה העברית הרצליה. רייכר הוא בנו של יפתח רייכר-עתיר, שהיה מפקד מערך המבצעים המיוחדים. מתגורר בתל אביב עם בת זוגו ענבל ולהם 2 ילדים. איתי רייכר, במסד הנתונים הקולנועיים IMDb (באנגלית) ניב הדס, "חלם בהלם" - אנרכיה שמצליחה להצחיק, באתר הארץ, 12 בפברואר 2014 אריאנה מלמד, אבונה בקלאסה, באתר ynet, 29 באוקטובר 2010 איריס אברמוביץ', בעל הבית השתגע, באתר ynet, 19 במרץ 2008 Itai Reicher, Gorki ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
לאונידה טונלי

לאונידה טונלי (באיטלקית: Leonida Tonelli; ‏19 באפריל 1885, גליפולי - 12 במרץ 1946, פיזה) היה מתמטיקאי איטלקי. טונלי נחשב ממייסדי התאוריה המודרנית של אנליזה פונקציונלית של פונקציות ממשיות, ונודע בעיקר בשל הוכחת משפט פוביני-טונלי ובשל פיתוח תכונת רציפות למחצה. ב-1925 היה מבין החתומים על מניפסט האינטלקטואלים האנטי-פשיסטים. מדיה וקבצים בנושא לאונידה טונלי בוויקישיתוף לאונידה טונלי, באתר פרויקט הגנאלוגיה במתמטיקה לאונידה טונלי, באתר MacTutor (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אליצור חולון (כדורסל נשים)

אליצור חולון היא קבוצת כדורסל נשים ישראלית מהעיר חולון, המתמודדת בליגת העל. בעונת 1990/1991 התאחדה הקבוצה עם אליצור תל אביב, ושמה שונה ל"אליצור תל אביב/חולון" אז זכתה באליפות ובגביע הראשונים שלה בתור הקבוצה המאוחדת והשלימה דאבל היסטורי. שנה לאחר מכן שונה השם חזרה ל"אליצור חולון", והקבוצה לקחה עוד ארבע אליפויות רצופות. בעונת 1996/1997 איבדה אליצור חולון את האליפות לטובת אליצור רמלה. שנה מאוחר יותר זכתה הקבוצה באליפות נוספת. הקבוצה זכתה בכל אותה תקופה מעונת 1990/1991 ועד 1997/1998 ב-8 גביעי מדינה רצופים, כאשר בשישה מתוכם היא משלימה דאבל בישראל. לאחר מכן הידרדרה הקבוצה וחדלה להיות קבוצת צמרת. בשנת 2003 אמורה הייתה לרדת לליגה השנייה, אך בסופו של דבר נשארה בליגה הראשונה מכיוון שמספר קבוצות ויתרו על עלייתן. בשנה הבאה (2004) ירדה הקבוצה שוב לליגה השנייה, וחזרה לליגה הראשונה בחלוף שנה אחת. אך לא הצליחה לשחזר את ההישג משנות ה-90. בשנת 2007 אומצה הקבוצה בידי רפי בנימין מנכ"ל חברת "ב.ב קשרים לשיווק עגלות מקלארן" ונקראה הקבוצה: אליצור "מקלארן" חולון. בשנת 2008 פורק האיחוד הוותיק לאחר 18 שנה כאשר אליצור חולון המשיכה עם הקבוצה המאוחדת, וקבוצת אליצור תל אביב הקימה את עצמה מחדש מהליגות הנמוכות וחזרה לשחק בתל אביב. כיום אליצור תל אביב משחקת בליגה הלאומית. בשנת 2017, חולון הגיעה לגמר גביע המדינה אך הפסידה לרמת חן. בשנת 2018, שינתה הקבוצה את צבעה לצהוב סגול, מהלך זה נעשה על מנת להעלות את ההתעניינות של אוהדי קבוצת הגברים של הפועל חולון בקבוצה ואכן עזר לה לאחד סביבה את אוהדי הקבוצות מחולון והעלה את כמות האוהדים שבאים לצפות במשחקים. באותה השנה, חולון הגיעה לגמר גביע המדינה בפעם השנייה ברציפות אך כמו בפעם הקודמת, היא הפסידה למכבי אשדוד בתוצאה 55:78. בפברואר 2019 עברה הקבוצה לשחק באולם שרון הממוקם בבית הספר היסודי אריאל שרון בשכונת ח' 300, המכיל 500 מקומות ישיבה השחקנית הבולטת ביותר בכל הזמנים ששיחקה בקבוצה היא ענת דרייגור שנחשבת לאחת השחקניות הטובות ביותר בכל הזמנים בכדורסל נשים בישראל. שחקניות בולטות נוספות ששיחקו באליצור חולון הן: אורלי גרוסמן, לימור מזרחי ואלומה גורן. ליגת העל: אליפות (6): (בתור "אליצור חולון/תל אביב": 1990/1991), 1991/1992, 1992/1993, 1993/1994, 1994/1995, 1996/1997 סגנית (2): 1995/1996, 1997/1998 גביע המדינה: זכייה (8): (בתור "אליצור חולון/תל אביב": 1990/1991), 1991/1992, 1992/1993, 1993/1994, 1994/1995, 1995/1996, 1996/1997, 1997/1998 סגנית (2): 2016/2017, 2017/2018 ענת דרייגור אורלי גרוסמן טלי קליין לימור מזרחי לודה רום אינה גורביץ' אלומה גורן מילה ניקוליץ' (אנ') תמר מעוז גלית יהודה פנינה בראילובסקי אלינה מורכובה גילי כץ איתנה טבקרו מיכל גושן בוסמת מקובר סקאי אריאלה וולף רויטל נגה מרים פרחיה דליה סיאני דבורית פופוביץ' חנה הללי חגית כהן מרים סרוסי רזון עדני דגן מאיר אליהו ג'קי וישניה אביחי ביאר רועי אייזנברג פרופיל הקבוצה באתר מנהלת הליגה איציק עזרא, בנות אליצור חולון יחנכו הערב את משכנה החדש של הקבוצה, באתר השקמה חולון, ‏18 בפברואר, 2019 רענן וייס, ליגת העל לנשים: זהו ביתה החדש של אליצור חולון, באתר Mynet חולון, ‏30 ביולי, 2018
קנצ'נבורי

קנצ'נבורי (בתאית: กาญจนบุรี) היא עיירה במערב תאילנד. קנצ'נבורי היא בירת מחוז קנצ'נבורי. בשנת 2006 התגוררו בה 31,327 תושבים. קנצ'נבורי נוסדה בסוף המאה ה-18, על ידי המלך ראמה הראשון על מנת לשמש כמוצב הגנתי כנגד מתקפה אפשרית מצד בורמה. בשנת 1833, תחת שלטונו של המלך ראמה השלישי, עברה קנצ'נבורי כ-18 קילומטרים לדרום מזרח לאורך הנהר, ושם היא נמצאת עד היום. קנצ'נבורי ממוקמת היכן שנהרות Khwae Noi ו-Khwae Yai מתמזגים לנהר Mae Klong. היא ממוקמת בקצה רכס הרים ולכן היא קרירה יותר ביחס למחוזות אחרים במרכז תאילנד. המרכזים המסחריים בעיר ממוקמים שני חלקים עיקריים: מרכז העיר, שם נמצאים משרדים, חנויות וקניון, ואזור גדות הנהר בו ממוקמים עסקים. האקלים בעיר הוא של סוואנה טרופית, החורפים יבשים וחמים מאוד. עונת המונסון נמשכת מחודש מאי ועד לחודש אוקטובר. הטמפרטורות עולות עד למקסימום בחודש אפריל, אז נמדדת טמפרטורה מרבית ממוצעת של 38.2 מעלות צלזיוס. ערך מורחב – מסילת הרכבת תאילנד-בורמה בשנת 1942 הייתה קנצ'נבורי תחת שליטת היפנים, הצבא היפני החליט לבנות מסילת רכבת מצפון תאילנד אל תוך בורמה, שאליה פלש בראשית אותה שנה. המסילה, שנבנתה באופן חלקי לפני המלחמה, נועדה להתפרש מבנגקוק אל רנגון, והייתה אמורה לאפשר הזרמת אספקה לצבא היפני בבורמה. לצורך בניית יתרת המסילה גייסו היפנים צבא של עובדי כפייה. הוא מנה כ-180 אלף אזרחים מארצות בדרום-מזרח אסיה וכ-60 אלף שבויי מלחמה, אשר נפלו בשבי היפני במהלך הקרבות. קרוב למחציתם מתו במהלך הבניה כתוצאה ממחלות, תת תזונה ותאונות. בהקשר לאירוע זה צולמו מספר סרטים מפורסמים: הגשר על הנהר קוואי, החזרה מנהר קוואי ואיש המסילה. בקנצ'נבורי יש אנדרטה ושני מוזאונים לזכר ההרוגים וגם את בית הקברות הצבאי קנצ'נבורי. אתר האינטרנט הרשמי של קנצ'נבורי (בתאית) ניסים טורקיה, ‏לצאת מקנצ'נבורי - תאילנד שמאחורי החיוך הגדול והאנגלית העילגת, באתר GoTravel קנצ'נבורי, באתר אנציקלופדיה בריטניקה (באנגלית)
צלב משמר החופים

צלב משמר החופים (באנגלית: Coast Guard Cross) הוא העיטור השני בחשיבותו המוענק למשרתים במשמר החופים של ארצות הברית והוא מוענק עבור גבורה יוצאת דופן בפעילות במהלך שירותם. העיטור ניתן כאשר הפעולה אינה מצדיקה את מדליית הכבוד. העיטור נוסד בשנת 2010 וטרם הוענק מאז. קריטריונים להענקת העיטור: צלב משמר החופים יוענק ליחידים אשר במהלך שירותם במשמר החופים התבלטו במעשה גבורה עילאי אשר אינו מצדיק הענקת מדליית הכבוד וכאשר הפעילות לא הייתה תחת פיקוד מחלקת הצי של ארצות הברית (במקרים אלו יוענק צלב הצי). מעשה גבורה זה: התבצע במהלך פעולה נגד אויב ארצות הברית; התבצע במהלך מבצע צבאי במהלכו היה עימות עם כוח אויב או עם ארגון טרור בינלאומי; או התבצע בעת שירות בכוחות זרים ידידותיים המעורבים בעימות מזוין שבו ארצות הברית אינה צד לוחם. מדיה וקבצים בנושא צלב משמר החופים בוויקישיתוף PUBLIC LAW 111–281—OCT. 15, 2010, נוסח החוק
ארלינגטון

האם התכוונתם ל... ארלינגטון (טקסס) – עיר במחוז טרנט שבמדינת טקסס, ארצות הברית מחוז ארלינגטון – מחוז בווירג'יניה בית ארלינגטון – בית אחוזה לשעבר במחוז ארלינגטון בית הקברות הלאומי ארלינגטון – בית קברות לאומי אמריקני במחוז ארלינגטון גשר הזיכרון ארלינגטון – גשר כביש הנטוי על פני נהר הפוטומק בגבול העיר וושינגטון ארלינגטון (מסצ'וסטס) – עיר במסצ'וסטס
ויליאם מוריסון, ויקונט דונרוסיל הראשון

ויליאם שפרד מוריסון, ויקונט דונרוסיל הראשון (באנגלית: William Shepherd Morrison, 1st Viscount Dunrossil; ‏ 10 באוגוסט 1893 – 3 בפברואר 1961) היה מדינאי בריטי שכיהן כיושב ראש בית הנבחרים הבריטי וכמושל הכללי ה-14 של אוסטרליה. מוריסון נולד בסקוטלנד, התחנך בקולג' ג'ורג' ווטסון ולמד באוניברסיטת אדינבורו. במלחמת העולם הראשונה הוא התגייס לצבא הבריטי ושירת ברגימנט ארטילריה בצרפת. במסגרת זו הוענק לו עיטור הצלב הצבאי. ב-1919 הוא סיים את שירותו הצבאי בדרגת קפטן. ב-1929 הוא נבחר לבית הנבחרים הבריטי מטעם המפלגה השמרנית. בתקופות כהונתו כחבר הפרלמנט הוא זכה לכינוי "שייקס" (Shakes), בשל הרגלו לצטט מיצירותיו של ויליאם שייקספיר. למוריסון הייתה קריירה ארוכה כשר בממשלותיהם של ארבעה ראשי ממשלה (רמזי מקדונלד, סטנלי בולדווין, נוויל צ'מברלין ווינסטון צ'רצ'יל). בין התפקידים שבהם הוא כיהן היו: המזכיר הפרלמנטרי של התובע הכללי, המזכיר הפיננסי של שר האוצר, שר החקלאות והדיג, שר המזון, שר הדואר והשר לתכנון הכפר. במהלך מסע הבחירות הכלליות בבריטניה (1945), תקף מוריסון את הסוציאליזם וטען שגם היטלר ומוסוליני החלו את דרכם כסוציאליסטים. ב-1947 הוא התנגד לרעיון של הנפקת תעודות זהות, שהיו נהוגות במהלך מלחמת העולם השנייה, בשל אמונתו שהן לא היוו כלי אפקטיבי לשליטה על פורעי חוק. ב-1951, עם שובם של השמרנים לשלטון, נבחר מוריסון לתפקיד יושב ראש בית הנבחרים. מוריסון כיהן כיושב ראש בית הנבחרים עד 1959, כאשר הוא הודיע שהוא לא יתמודד בבחירות הכלליות שנערכו באותה שנה ותחת זאת הוא יפרוש מסיבות בריאות. כפי שהיה נהוג לגבי יושבי הראש של בית הנבחרים, הוענק לו תואר ויקונט דונרוסיל. בהתחשב במצב בריאותו, הופתעו רבים לשמוע את ההכרזה על בחירתו לתפקיד המושל הכללי של אוסטרליה עם סיום תפקידו של סר ויליאם סלים. במקביל הוענק לו תואר אביר מפואר של מסדר מיכאל הקדוש וג'ורג' הקדוש. באותה תקופה הרעיון של מינוי בריטי לתפקיד המושל הכללי של אוסטרליה היה כבר לא פופולרי, אך ראש ממשלת אוסטרליה מטעם המפלגה הליברלית האוסטרלית, רוברט מנזייס, היה נחוש בדעתו לשמור על הקשרים עם בריטניה באופן זה, במיוחד שמוריסון היה סקוטי. מוריסון החל לכהן בתפקידו ב-2 בפברואר 1960. שנה ויום לאחר מכן, ב-3 בפברואר 1961, הוא מת באופן פתאומי בקנברה. הוא נקבר בכנסייה ההיסטורית על שם יוחנן המטביל בקנברה ועד היום הוא המושל הכללי היחיד של אוסטרליה שמת בעת כהונתו. מדיה וקבצים בנושא ויליאם מוריסון, ויקונט דונרוסיל הראשון בוויקישיתוף David I. Smith, Dunrossil, first Viscount (1893–1961), Australian Dictionary of Biography Identity cards in the UK - a lesson from history
מידת רדון

בתורת המידה, מידת רדון היא מידה סופית-מקומית ורגולרית. לאוסף מידות רדון חשיבות מיוחדת גם באנליזה פונקציונלית, לאור משפט ההצגה של ריס. המשפט קובע קשר חד-חד-ערכי בין אוסף מידות רדון לבין אוסף הפונקציונלים הליניאריים החיוביים מעל למרחב הפונקציות הרציפות ובעלות תומך קומפקטי. הגדרה: יהי X {\displaystyle X} מרחב טופולוגי ותהי B {\displaystyle {\mathcal {B}}} סיגמא אלגברת בורל (כלומר, זו הנוצרת על ידי הטופולוגיה). מידה (חיובית) μ {\displaystyle \mu } על B {\displaystyle {\mathcal {B}}} נקראת מידת רדון, אם מתקיימים שני התנאים הבאים: סופיות מקומית: לכל קבוצה קומפקטית K ⊂ X {\displaystyle K\subset X} מתקיים μ ( K ) < ∞ {\displaystyle \mu (K)<\infty } . רגולריות: לכל קבוצה מדידה E {\displaystyle E} מתקיימת הן רגולריות חיצונית הן רגולריות פנימית, כלומר: μ ( E ) = inf { μ ( U ) | U  is open , E ⊂ U } = sup { μ ( K ) | K  is compact , K ⊂ E } {\displaystyle \mu (E)=\inf \left\{\mu (U)|U{\mbox{ is open}},E\subset U\right\}=\sup \left\{\mu (K)|K{\mbox{ is compact}},K\subset E\right\}} מידת רדון, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
יינלונג

יינלונג (שם מדעי: Yinlong) הוא סוג של דינוזאור צרטופסי שחי בשלהי תור היורה המאוחרת (מלם) באזור מזרח אסיה ומרכזה. נכון ל-2015 היינלונג הוא הדינוזאור הצרטופסי הקדום ביותר הידוע למדע, שממנו התפתחו הפסיטקוזאוריים, הפרוטוצרטופסיים והצרטופסיים, להם מקור דמוי תוכי, עטרה ולאחרונים אף קרניים חדות וארוכות. יינלונג היה דינוזאור קטן באורך 1.2 מטר ומשקל 15 ק"ג. רגליו האחוריות היו ארוכות ומוצקות ואילו גפיו הקדמיות היו רזות וקצרות יותר ובנות 3 אצבעות כל אחת. דבר זה מעיד שככל הנראה הלך על שתי רגליו האחוריות בלבד, כמו אורניתופודים קטנים אחרים. אף על פי שחסר עטרה, מעידים סימנים בגולגולת שאכן מדובר בבן תת-סדרת הצרטופסים: עצם ה-Rostral היוצרת מעין מקור בחזית הפה, "מדף" עצם בירכתי הגולגולת ובליטות מחודדות בעצמות ה-Jugal. היינלונג היה צמחוני ואכל צמחייה נמוכה וקשה. במספר פרטים של יינלונג נמצאו חלוקי קיבה (גסטרוליתים) ששימשו אותו לטחינת חומר צמחי קשה אותו אכל. היינלונג נתגלה ב-2004 על ידי קבוצה משותפת של פלאונטולוגים אמריקאים וסיניים בהם שו שינג (Xu Xing), קתרין פורסטר ומו ג'יניו. הוא תואר וסווג במאמר מדעי ב-2006. פירוש השם Yinlong הוא בסינית מנדרינית "דרקון נסתר" ( 隱 = יין = נסתר, 龍 = לונג = דרקון) כרמיזה לסרט הקולנוע "נמר, דרקון" (ששמו באנגלית הוא Crouching Tiger, Hidden Dragon), שחלקים ממנו צולמו במחוז האוטונומי הסיני שינג'יאנג בסמוך למקום בו נתגלה. שם המין Y. downsi הוא על שם ויליאם רנדל דאונס השלישי שהיה שותף למשלחות פלאונטולוגיות לסין ומת שנה לפני גילויו של יינלונג. המאובנים של יינלונג שנתגלו כוללים גולגולות ושלדים רבים. הפרט הראשון שנתגלה (ב-2004) נשתמר בצורה טובה ביותר וכלל שלד של מבוגר עם גולגולת שלמה שמורה היטב. הוא התגלה בשכבה המתוארכת למלם (היורה המאוחרת) של תצורת שישוגו שבפרובנציית שינג'יאנג. גיל השכבה שבה נתגלה מתוארך לגיל האוקספורדי, 161.2-155.7 מיליון שנה לפני זמננו. כל שאר הצרטופסים ידועים רק מהקרטיקון. מדיה וקבצים בנושא יינלונג בוויקישיתוף יינלונג, באתר האנציקלופדיה של החיים (באנגלית) יינלונג, באתר GBIF (באנגלית) Yinlong במדריך הדינוזאורים The Dino Directory של המוזיאון להיסטוריה של הטבע (לונדון) הודעה לעיתונות של אוניברסיטת ג'ורג' וושינגטון על גילוי יינלונג ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
אטקס

האם התכוונתם ל... עמנואל אטקס – היסטוריון ישראלי יונתן אטקס – טייס ישראלי
רייכר

רייכר הוא שם משפחה ממקור גרמני שפירושו "העשיר". האם התכוונתם ל... איתי רייכר – תסריטאי ישראלי גדעון רייכר – עיתונאי ופובליציסט ישראלי יפתח רייכר-עתיר – קצין צה"ל בדרגת תת-אלוף וסופר ישראלי עמנואל רייכר – שחמטאי יהודי-רומני רייך
חוג של קבוצות

בתורת הקבוצות, חוג של קבוצות (Ring of sets) הוא אוסף לא ריק של תת-קבוצות הסגור לאיחוד והפרש. חוג קבוצות למחצה הוא אוסף לא ריק של תת קבוצות שהוא סגור לחיתוך, ובנוסף לכך הפרש קבוצות בו הוא איחוד זר סופי של איברים ממנו. לחוגי קבוצות ולחוגים למחצה של קבוצות שימושים בתורת המידה; מוגדרות עליהן מידות חוגיות, אותן אפשר להרחיב למידות על סיגמא-אלגברה, לפי משפט ההרחבה של קרתאודורי. תהי X {\displaystyle X} קבוצה נתונה. משפחת תת קבוצות S {\displaystyle S} של X {\displaystyle X} תקרא חוג למחצה (Semiring) אם מתקיים: ϕ ∈ S {\displaystyle \phi \in S} (מכילה את הקבוצה הריקה) ∀ A , B ∈ S : A ∩ B {\displaystyle \forall A,B\in S:A\cap B} (סגורה לחיתוך) ∀ A , B ∈ S ∃ A 1 , . . . , A n ∈ S d i s t i n c t : A − B = A 1 ∪ . . . ∪ A n {\displaystyle \forall A,B\in S\exists A_{1},...,A_{n}\in S\quad distinct:A-B=A_{1}\cup ...\cup A_{n}} (כל הפרש הוא איחוד סופי זר של איברים מ- S {\displaystyle S} ) משפחת תת קבוצות R {\displaystyle R} של X {\displaystyle X} תקרא חוג (Ring) אם מתקיים: ϕ ∈ R {\displaystyle \phi \in R} (מכילה את הקבוצה הריקה) ∀ A , B ∈ S : A ∪ B ∈ R {\displaystyle \forall A,B\in S:A\cup B\in R} (סגורה לאיחוד) ∀ A , B ∈ S : A − B ∈ R {\displaystyle \forall A,B\in S:A-B\in R} (סגירות להפרש) אלגברה של קבוצות סיגמא-אלגברה
עידו לוי

עידו לוי (נולד ב-31 ביולי 1990) הוא כדורגלן ישראלי המשחק בעמדת הבלם בהפועל חדרה. לוי התחיל לשחק כדורגל במחלקת הנוער של מכבי נתניה, ואת הופעת הבכורה שלו בקבוצה הבוגרת של המועדון ערך ב-12 בנובמבר 2008, כשנכנס כמחליף בניצחון 2–0 על בית"ר ירושלים במסגרת גביע הטוטו. לוי המשיך לשחק בקבוצת הנוער של מכבי נתניה עד קיץ 2010, עת הושאל להפועל הרצליה מהליגה הלאומית. ב-6 בדצמבר 2010 הבקיע את שער הבכורה שלו בקריירה, בניצחון 2–1 על הכח עמידר רמת גן. לקראת עונת 2011/2012 חזר למכבי נתניה, וב-24 בספטמבר 2012 ערך את הופעת הבכורה שלו בליגת העל, בניצחון 2–1 על הפועל עכו. ב-26 ביולי 2012 ערך את הופעת הבכורה שלו במסגרת אירופית, בניצחון 1–0 על קופס במסגרת מוקדמות הליגה האירופית, שבסיומו הודחה נתניה לאחר שהפסידה 1–2 במשחק הראשון שנערך בביתה. לאחר פיטוריו של מאמן הקבוצה טל בנין, ירד לספסל ולא זכה לדקות משחק תחת הדרכתו של ראובן עטר, ובסיום העונה ירדה נתניה לליגה הלאומית. ב-7 בפברואר 2014 הבקיע את שער הבכורה שלו במועדון, בניצחון 2–1 על מכבי הרצליה, ובסיום העונה העפיל עם הקבוצה בחזרה לליגת העל, וכן העפיל עמה לגמר גביע המדינה, שם נוצחה 0–1 בהארכה על ידי עירוני קריית שמונה. ב-8 בספטמבר 2015 חתם לשלוש שנים בהפועל רעננה. לוי ערך 31 הופעות ליגה בעונת 2015/2016, בסיומה העפילה הקבוצה לפלייאוף העליון לראשונה בתולדותיה. בעונת 2016/2017 ערך 32 הופעות וכבש שער אחד במשחק מול בני סכנין שהסתיים בתיקו 1–1. בתחילת עונת 2017/2018 נפצע ונעדר כארבעה חודשים מהמגרשים, ובסך הכל ערך 14 הופעות עד תום העונה. ב-3 באוגוסט 2020 חתם לעונה בהפועל חיפה. ב-16 בינואר 2021 חתם עד לסוף העונה בהפועל חדרה לזכותו של לוי 12 הופעות במדי הנבחרת הצעירה של ישראל, עמה גם השתתף באליפות אירופה לנבחרות צעירות שנערכה בישראל ביוני 2013. מדיה וקבצים בנושא עידו לוי בוויקישיתוף עידו לוי, באתר ההתאחדות לכדורגל בישראל עידו לוי, באתר Transfermarkt עידו לוי, באתר Soccerway עידו לוי, באתר FootballDatabase.eu מוטלה רפלד, ‏‏"העונה שעברה הייתה מהקשות בקריירה. הסגל היה החלש בליגה", באתר ספורט1, 11 ביולי 2023 דורון בן דור ועמית קרקו, ‏רשמית: עידו לוי חתם לעונה בהפועל חיפה, באתר ONE‏, 3 באוגוסט 2020
שמעון שריד

שמעון שריד (נולד ב-1953) הוא קצין צה"ל במיל' בדרגת תת-אלוף, כיהן כראש להק הציוד בחיל האוויר. שריד הוא חתן פרס ביטחון ישראל. שריד נולד בנתניה. למד הנדסת אווירונאוטיקה בטכניון במסגרת העתודה האקדמית. שירת כמהנדס במחלקת פיתוח של ענף תיכון אווירונאוטי בחיל אוויר. הוא שהה במשך כשנתיים וחצי בארצות הברית כקצין פרויקט בחברת גראמן שפיתחה חומרים מרוכבים למטוס הלביא. לאחר ביטול פרויקט הלביא מונה לראש תחום אווירונאוטיקה במחלקת פיתוח, ובתפקידו הבא שימש ראש תחום מטוסים בטייסת תחזוקה בבסיס חצרים. ב-1991 מונה לראש ענף הנעה בלהק ציוד, שהיה במשבר לאחר חשיפת פרשת רמי דותן. בתום התפקיד השלים תואר שני בניהול בתוכנית משולבת של אוניברסיטת בוסטון ואוניברסיטת בן-גוריון בנגב. ב-1995 מונה לראש מחלקת מטוסים. הוא שימש המרכז הטכני של ועדת החקירה לבדיקת אסון המסוקים. ב-1998 הוענק לשריד פרס ביטחון ישראל על תרומתו האישית לפיתוח מערכת פורצת דרך בתחום המטוסים הבלתי מאוישים. ביולי 2000 מונה לראש להק הציוד הוא שימש בתפקיד עד 2003. בתקופת כהונתו הוביל ארגון מחדש של הלהק. כמו כן במהלך כהונתו קלט חיל האוויר את מטוסי F-16I ("סופה"), F-15I ("רעם"), מסוקי אפאצ'י לונגבו AH-64D, מסוקי בלק הוק, מטוסי "נחשון עיטם" ו"נחשון שביט" ותוספת מטוסי תדלוק ומטוסי אימון צופית. לאחר שחרורו מונה למנכ"ל חברת חץ הכסף, חברה בת של אלביט מערכות, העוסקת בפיתוח כלי טיס בלתי מאוישים. במסגרת זו הוביל את פרויקט הכטב"ם הרמס 900. בפברואר 2020 מונה שריד למנכ"ל עמותת "SpaceIL". בתפקיד זה, הוא מוביל את מיזם "בראשית 2" שמטרתו, בין היתר, להנחית חללית ישראלית בלתי-מאוישת על פני הירח. שריד הוא אב לשלושה וסבא ל-12 נכדים. מדיה וקבצים בנושא שמעון שריד בוויקישיתוף יעל בר וליאור אסטליין, ‏"אירגון שלא יתאים את עצמו לסביבה משתנה - לא ישרוד", באתר חיל האוויר הישראלי, אוגוסט 2003 יואב רוזן, ‏להק ציוד אורגן מחדש: לכל מטוס יש כתובת, באתר חיל האוויר הישראלי, יוני 2001 ליאור אסטליין, ‏מכוון גבוה, באתר חיל האוויר הישראלי, 30 באוקטובר 2010
ניר ברקן

ניר ברקן (נולד ב-5 ביולי 1967) הוא קצין צה"ל בדרגת תת-אלוף. כיהן כראש מטה חיל האוויר הישראלי. ברקן התגייס לצה"ל ב-1985 והתנדב לקורס טיס. הוא סיים את קורס 115 במגמת נווטי קרב כחניך מצטיין והוצב בטייסת 101 המפעילה מטוסי F-16 דו-מושביים. בשנים 2000–2003 פיקד על טייסת המל"טים הראשונה. לאחר מכן שימש ראש ענף ארגון במטה חיל האוויר. ב-2005 מונה למפקד טייסת העמק, טייסת מטוסי F-16D (ברק). הוא פיקד על הטייסת במלחמת לבנון השנייה. עם פרוץ המלחמה הוביל את המבנה הראשון שנשלח להפצצת מבני חזבאללה. בהמשך השתתפה הטייסת בהשמדת משגרי הטילים ארוכי הטווח של חזבאללה בלבנון (מבצע משקל סגולי) והפילה כטב"ם מסוג אבאביל של החזבאללה. בהמשך שירותו כיהן כראש מחלקת תכנון וארגון במטה חיל האוויר. ב-2011 מונה למפקד בסיס רמת דוד וב-2014 מונה למפקד בסיס חצרים. באפריל 2015 מונה לראש להק האוויר ושירת בתפקיד עד אפריל 2017. ביוני 2017 מונה לראש להק מבצעי אוויר. בספטמבר 2019 סיים את תפקידו והוחלף על ידי תא"ל איל גרינבוים, ומונה לראש מטה חיל האוויר ב-22 באוקטובר 2019, כיהן בתפקיד עד ה-2 בנובמבר 2021. ברקן בעל תואר ראשון בהצטיינות בלוגיסטיקה וכלכלה באוניברסיטת בר-אילן. בעל תואר שני בחוג לניהול אסטרטגי באוניברסיטה לביטחון לאומי בוושינגטון שבארצות הברית. הוא נשוי ואב לשלושה. ניר ברקן בטקס מינויו לראש מטה חיל-האוויר, אוקטובר 2019 ניר ברקן בטקס מינויו לראש מטה חיל-האוויר, אוקטובר 2019 ניר ברקן בטקס מינויו לראש מטה חיל-האוויר עם קודמו בתפקיד תומר בר (שמאל), אוקטובר 2019 ניר ברקן עם ניר נין-נון, מחליפו בראש להק האוויר, אפריל 2017 ניר ברקן (יושב במרכז) בתרגיל דגל כחול, נובמבר 2019 מדיה וקבצים בנושא ניר ברקן בוויקישיתוף ראש להק האוויר הנכנס: תא"ל ניר ברקן, באתר חיל האוויר, 29 באפריל 2015 תא"ל ניר ברקן- עשור למלחמת לבנון השנייה, סרטון באתר יוטיוב מערכת אתר חיל-האוויר, ‏ראש להק מבצעי אוויר: תא"ל איל גרינבוים, באתר חיל האוויר הישראלי, 3 בספטמבר 2019
מרסל הירשר

מרסל הירשר (בגרמנית: Marcel Hirscher; נולד ב-2 במרץ 1989 באנברג-לונגוץ) הוא גולש אלפיני אוסטרי, האלוף אולימפי (פיונגצ'אנג 2018) ואלוף עולם בעל 9 מדליות, מהן 6 זהב. הירשר זכה ב-67 ניצחונות במסגרת גביע העולם (2 בכל הזמנים בין הגברים) וב-20 תארים בגביע העולם (גביע כדור בדולח), מהם 8 פעמים ברציפות בגביע העולמי הכללי (2012—2019), היחידי בהיסטוריה. הוא זכה בשנים 2012 ו-2015 בתואר ספורטאי השנה באוסטריה. מדיה וקבצים בנושא מרסל הירשר בוויקישיתוף אתר האינטרנט הרשמי של מרסל הירשר (בגרמנית ובאנגלית) מרסל הירשר, ברשת החברתית פייסבוק מרסל הירשר, ברשת החברתית אקס (טוויטר) מרסל הירשר, ברשת החברתית אינסטגרם מרסל הירשר, באתר הוועד האולימפי הבין-לאומי מרסל הירשר, באתר olympedia.org מרסל הירשר, באתר הפדרציה הבינלאומית לסקי (באנגלית) מרסל הירשר, באתר אנציקלופדיה בריטניקה (באנגלית)
דוב רבל

הרב ד"ר דוב (ברנרד) רֶבֶל (ביידיש: רעוועל; באנגלית: Bernard Revel; ח' בתשרי תרמ"ו, 17 בספטמבר 1885, פרינאי - ב' בכסלו ה'תש"א, 2 בדצמבר 1940, ניו יורק) היה רב וראש ישיבה אמריקאי ממוצא ליטאי. נשיאה הראשון ומעצב דמותה של ישיבת רבינו יצחק אלחנן בניו יורק ובהמשך ישיבה יוניברסיטי, בראשית המאה ה-20. נולד בפרינאי הסמוכה לקובנה לרב נחום שרגא רעוועל (רבל) שכיהן כרב בכמה קהילות בליטא, והיה ממקורביו של רבה של קובנה, רבי יצחק אלחנן ספקטור. בילדותו למד עם אביו עד פטירת האב בהיותו בן 12 שנים. אחרי פטירת אביו למד תקופה קצרה בישיבת טלז, אצל רבי יוסף לייב בלוך ורבי יצחק בלזר, עד עלייתו של האחרון לארץ ישראל. ב-1906 היגר לארצות הברית, וב-1909 נישא לשרה טרביס. אחרי חתונתו למד במכללת דרופסי, ממנה קיבל תואר דוקטור. מ-1915 ועד פטירתו כיהן כנשיא וראש ישיבת רבינו יצחק אלחנן בניו יורק. הוא נפטר בב' בכסלו ה'תש"א, 2 בדצמבר 1940. לאחר פטירתו נקראה על שמו המחלקה ללימודים שמיים בישיבה יוניברסיטי. הוא הניח אחריו שני בנים: נחום שרגא ואליעזר צבי; אליעזר צבי רבל הוא מחבר "אוצר הסוטה" על הלכות סוטה במשנה תורה לרמב"ם, והיה מעורכי האנציקלופדיה היהודית. ב-1915 נקרא לעמוד בראש ישיבת רבינו יצחק אלחנן שהייתה אז בשנותיה הראשונות, עם כניסתו לתפקיד הכניס לתוכנית הלימודים בישיבה השכלה כללית, באמצעות בית ספר תיכוני שסונף לישיבה, לראשונה בישיבות ארצות הברית. וב-1921 צירף לישיבה את בית המדרש למורים של המזרחי. המניע לפעולות אלו הייתה הנחתו שהעדר האפשרות להשכלה כזו, היה הגורם לאי-המראתו של המוסד בשנותיו הראשונות. בשלב מאוחר יותר בשנות ה-30, הצליח לקבל אישור לפתיחת מכללה מוכרת בתוך הישיבה, דבר שאיפשר הענקת תארים אקדמיים לתלמידים, שיכלו מעתה ללמוד בסביבת לימודים החפה מדעות הנוגדות את הדת במוצהר. במקביל פעל לחזק את הצד התורני של המוסד, לשם כך חיפש רבנים ידועים מקרב הר"מים בישיבות ליטא ולהביאם לארצות הברית כדי שירצו בישיבתו. ראשון להם היה רבי שלמה פוליצ'ק "העילוי ממייצ'ט", שהרצה בישיבה בין השנים תר"פ-תרפ"ח. לאחר פטירתו ב-1928, הביא הרב רבל במקומו גאון ליטאי מפורסם לא פחות, הרב משה סולובייצ'יק, בנו של סמל הלמדנות הליטאית החדשה, רבי חיים מבריסק. באופן עקבי, דאג שרבנים נודעים שהזדמנו מסיבות שונות לניו יורק, ישתתפו כמרצים-אורחים בתוכנית הלימודים של הישיבה, דבר שתרם לפרסומה. אחד מהם, רבי שמעון שקופ, הרצה בישיבה במשך שנה שלמה. הרב רבל היה פעיל בחיים הציבוריים של יהדות ארצות הברית אף מחוץ לכותלי ישיבתו, והיה דמות מוכרת ומשפיעה גם בסצנה הספרותית-תורנית. הוא היה מראשי אגודת הרבנים, ממייסדי ארגון "עזרת תורה", וחבר בהסתדרות המזרחי. הוא פרסם עשרות מאמרים בכתבי העת התורניים האמריקאיים, והיה מעורכי האנציקלופדיה "אוצר ישראל", בה כתב עשרות ערכים. מדיה וקבצים בנושא דוב רבל בוויקישיתוף אשר זלקא ראנד (עורך), "הרב ד"ר דב רבל זצ"ל", תולדות אנשי שם ח"א, ניו יורק, תש"י, עמ' 127, באתר היברובוקס הרב דוב רבל באתר ישיבה יוניברסיטי רבי דוב רבל, קברו ופרטים נוספים באתר kevarim.com מפרסומיו הזמינים לעיון מקוון דוב רעוועל, תרגום יונתן על התורה, ניו יורק תרפ"ה, באתר היברובוקס דוב רבל, ביאורי הלכות, ירושלים תרצ"ח, באתר היברובוקס דוב רבל, באתר "Find a Grave" (באנגלית) דוב רבל (1885-1940), דף שער בספרייה הלאומית
תלם (פירושונים)

האם התכוונתם ל... תֶּלֶם – חריץ באדמה שנוצר על ידי מחרשה תלם – התנחלות בהר חברון תלם (כתב עת) – ירחון בהוצאת קרן ברל כצנלסון נחל תלם – אחד מיובליו של נחל גוברין עינות תלם – גן לאומי בהרי ירושלים תלם שמיר בועז – ראשי תיבות באלפבית צלילי של "תחנת שידור במחתרת", קול ישראל (ההגנה) BQM-74 צ'אקר המכונה בצה"ל תלם - מטוס ללא טייס הראשון ששירת בחיל האוויר הישראלי בראשית שנות השבעים ושימש להטעיה תלם – בית ספר תיכון לחשבונאות ומנהל בפתח תקווה אישים: אבי תלם – איש צבא ישראלי בנימין תלם – ממפקדי חיל הים הישראלי יואב תלם – קצין משטרה ישראלי עידן תלם – אושיית רשת וגיימר ישראלי רן תלם – תסריטאי, מגיש טלוויזיה ומנהל בתעשייה הטלוויזיה תל"ם תלמים